****

**แผนปฏิบัติการป้องกันและปราบปรามการทุจริตและประพฤติมิชอบ**

**องค์การบริหารส่วนตำบลทุ่งใหญ่ ประจำปีงบประมาณ พ.ศ. ๒๕61**

...................................

**หลักการและเหตุผล**

การทุจริตและประพฤติมิชอบในวงราชการนับเป็นภัยร้ายแรงต่อประชาชนและประเทศชาติ ที่บ่อนทำลายทั้งเศรษฐกิจ สังคม การเมืองและวัฒนธรรม ตลอดจนส่งผลกระทบต่อการพัฒนาประเทศในทุก ๆ ด้าน กอปรกับการทุจริตและประพฤติมิชอบในปัจจุบันได้ทวีความรุนแรงและขยายวงกว้างขึ้นอย่างรวดเร็ว รวมทั้งมีความสลับซับซ้อนยากแก่การปราบปรามให้หมดสิ้นจากระบบราชการ จึงจำเป็นอย่างยิ่งที่หน่วยงานของรัฐจะต้องเร่งดำเนินการแก้ไขปัญหาการทุจริตและประพฤติมิชอบภายในหน่วยงานด้วยการสร้างระบบป้องกันและควบคุมการปฏิบัติงานภายในให้มีประสิทธิภาพ เพื่อป้องกันการทุจริตและประพฤติมิชอบภายในหน่วยงานซึ่งมติคณะรัฐมนตรีเมื่อวันที่ ๒๔ กรกฎาคม ๒๕๕๕ เห็นชอบให้จัดตั้งศูนย์ปฏิบัติการต่อต้านการทุจริตของหน่วยงานขึ้น เพื่อแก้ไขปัญหาการทุจริต โดยให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ ๒ (พ.ศ. ๒๕๕๖ – ๒๕๖๐) เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตซึ่งประกอบด้วย ๕ ยุทธศาสตร์ ได้แก่

ยุทธศาสตร์ที่ ๑ : ปลูกและปลุกจิตสำนึกการต่อต้านการทุจริต เน้นการปรับเปลี่ยนฐาน ความคิดของคนในทุกภาคส่วนในการรักษาประโยชน์สาธารณะ

ยุทธศาสตร์ที่ ๒ : บูรณาการการทำงานของหน่วยงานในการต่อต้านการทุจริตและการ

พัฒนาเครือข่ายในประเทศ

ยุทธศาสตร์ที่ ๓ : พัฒนาความร่วมมือกับองค์กรต่อต้านทุจริตและเครือข่ายระหว่างประเทศ

(ยังไม่มีการดำเนินการ)

ยุทธศาสตร์ที่ ๔ : พัฒนาระบบบริหารและเครื่องมือในการป้องกันและปราบปรามการทุจริต

ยุทธศาสตร์ที่ ๕ : เสริมสร้างองค์ความรู้ด้านการต่อต้านการทุจริตให้กับบุคลากรทุกภาคส่วน

ดังนั้น เพื่อให้การขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐเป็นไปอย่างมีประสิทธิภาพ องค์การบริหารส่วนตำบลทุ่งใหญ่ จึงได้จัดทำแผนปฏิบัติการป้องกันและปราบปรามการทุจริตและประพฤติมิชอบองค์การบริหารส่วนตำบลทุ่งใหญ่ ประจำปีงบประมาณ พ.ศ. ๒๕60 ขึ้น เพื่อให้หน่วยงานของ อบต.ใช้เป็นแนวทางในการดำเนินการป้องกันและปราบปรามการทุจริตและดำเนินไปในทิศทางเดียวกัน เพื่อมุ่งเน้นให้การดำเนินการป้องกันและปราบปรามการทุจริตอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖

**วิสัยทัศน์ (Vision)**

“องค์การบริหารส่วนตำบลทุ่งใหญ่บริหารงานตามหลักธรรมาภิบาล ทุกภาคส่วนร่วมกันป้องกันปราบปรามการทุจริตและประพฤติมิชอบแบบยั่งยืน”

**พันธกิจ ( Mission )**

1. เสริมสร้างจิตสำนึกและค่านิยม ให้กับพนักงานส่วนตำบล และพนักงานจ้างขององค์การบริหารส่วนตำบลทุ่งใหญ่ยึดมั่นการปฏิบัติราชการตามหลักธรรมาภิบาล

2. บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปรามการทุจริตและประพฤติมิชอบขององค์การบริหารส่วนตำบลทุ่งใหญ่

3. ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริตและประพฤติมิชอบ

4. สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ของ อบต. ให้มีความเข้มแข็งและมีประสิทธิภาพ

5. ส่งเสริม สนับสนุนการจัดการองค์ความรู้ด้านการป้องกันและปราบปรามการทุจริตและประพฤติมิชอบขององค์การบริหารส่วนตำบลทุ่งใหญ่อย่างจริงจังและต่อเนื่อง

**บริบททั่วไปขององค์การบริหารส่วนตำบลทุ่งใหญ่**

ตำบลทุ่งใหญ่ได้ก่อตั้งขึ้นในสมัยสมเด็จพระจุลจอมเกล้าเจ้าอยู่หัว(ร.5) ในราชวงศ์จักรี เมื่อก่อนทางราชการเรียกว่า"แขวงทุ่งสง"หรืออำเภอทุ่งสงในปัจจุบัน ภายหลังอำเภอทุ่งสงมีประชากรมากขึ้นจึงได้แยกออกมาเป็นอำเภอทุ่งใหญ่ โดยใช้สถานที่ตั้งกิ่งอำเภอไว้ที่ตำบลกุแหระในปัจจุบัน ต่อมาในรัชการสมเด็จพระมงกุฎเกล้าเจ้าอยู่หัว(ร.6) ได้แบ่งการปกครองอำเภอทุ่งใหญ่ออกเป็น 7 ตำบล และได้รับพระราชทานอนุมัติ ให้ย้ายกิ่งอำเภอกุแหระมาตั้งที่ตำบลท่ายาง "เรียกว่ากิ่งอำเภอท่ายาง" แต่ได้ตัดตำบลสินปุน และตำบลลำทับ ไปขึ้นอยู่อำเภอคลองท่อม จังหวัดกระบี่ แต่ในปัจจุบันอำเภอทุ่งใหญ่มี 7 ตำบล โดยเพิ่มตำบลบางรูป และตำบลกรุงหยันเข้ามา

องค์การบริหารส่วนตำบลทุ่งใหญ่ เดิมมีฐานะเป็นสภาตำบลทุ่งใหญ่ จัดตั้งขึ้นตามพระราชบัญญัติสภาตําบลและองค์การบริหารส่วนตําบล พ.ศ.๒๕๓๗ ต่อมาได้ยกฐานะขึ้นเป็น "องค์การบริหารส่วนตำบลทุ่งใหญ่" ตามประกาศของกระทรวงมหาดไทย เมื่อวันที่ 19 มกราคม พ.ศ. 2539 โดยมีนายก อบต. คนแรก ชื่อ นายไกรศรี สุวรรณฤทิ์ และมีสมาชิกสภาตำบล จำนวน 20 คน มีพื้นที่ทั้งหมด 104.31 ตารางกิโลเมตร

**สภาพทั่วไปและข้อมูลพื้นฐานขององค์การบริหารส่วนตำบลทุ่งใหญ่**

**๑. สภาพทั่วไป**

**๑.๑ ลักษณะที่ตั้ง**

**ที่ตั้ง**  
              ทิศเหนือ ติดต่อกับ อบต.ถ้ำพรรณรา,แม่น้ำตาปี

ทิศใต้ ติดต่อกับ อบต.ปริก,อบต.ท่ายาง

ทิศตะวันออก ติดต่อกับ อบต.ทุ่งสง,ทต.ปากน้ำฉวาง

ทิศตะวันตก ติดต่อกับ ทต.ทุ่งสัง  
ระยะห่างจากที่ว่าการอำเภอทุ่งใหญ่ ประมาณ 132 กิโลเมตร  
ระยะห่างจังหวัดนครศรีธรรมราช ประมาณ 100 กิโลเมตร  
ระยะห่างจากกรุงเทพมหานครโดยทางรถยนต์ ประมาณ 845 กิโลเมตร

**เนื้อที่**  
            องค์การบริหารส่วนตำบลทุ่งใหญ่ มีเนื้อที่ทั้งหมด 104.31 ตารางกิโลเมตร หรือ 65,191 ไร่

**ภูมิประเทศ**  
            ลักษณะภูมิประเทศขององค์การบริหารตำบลทุ่งใหญ่ มีลักษณะเป็นที่ราบลุ่ม เหมาะสำหรับทำการเกษตร ทำสวน เลี้ยงสัตว์ ทำนาและปลูกพืชไร่ พื้นที่ส่วนใหญ่ปลูกยางพารา รองลงมาคือ ทำนา ปลูกพืชผักสวนครัว ปลูกผลไม้ มีแม่น้ำสายใหญ่ไหลผ่านหนึ่งสาย คือ แม่น้ำตาปี ซึ่งหมู่บ้านที่อยู่ติดริมแม่น้ำเสี่ยงต่อภาวะน้ำท่วมทุกปี

**ลักษณะภูมิอากาศ**

สภาพภูมิอากาศแบ่งเป็น 3 ฤดู คือ ฤดูร้อนช่วงเดือนกุมภาพันธ์-มิถุนายน ฤดูฝนช่วงเดือนกรกฎาคม-ตุลาคม และฤดูหนาวช่วงเดือนพฤศจิกายน-มกราคม

**ลักษณะของดิน**

ดินมีลักษณะเป็นดินร่วนเหมาะแก่การทำเกษตร แต่ในพื้นที่หมู่ที่ 4 ใต้ดินมีลักษณะเป็นหินหนาน

**ลักษณะของแหล่งน้ำ**

แหล่งน้ำที่สำคัญของตำบลทุ่งใหญ่ คือ แม่น้ำตาปี ไหลผ่าน หมู่ที่ 6, 8, 3, 10,4 คลองต่างๆ ได้แก่ คลองน้ำรอบ,คลองไสยาว, คลองแสก,คลองปริก,คลองสะพานเรือก,คลองนาลึก,คลองแตระ,บึง, หนองและอื่นๆ**,**คือหนองบ่อ, หนองกก,หานนาเตรียะ,หานคลองบอด, หานบอดตก, หนองทุ่งเคียนคลองท่าเหรียง, คลองตรอกงิ้วหนองขอนไทรหักหนองหอยโข่ง, วังพอ, หนองชุมแสง, หนองหลวงหนองแฟบ, หานวังธงหนองเถียะ, คลองปาบ, หนองศักดิ์, คลองบางอีคุย

**ลักษณะของไม้และป่าไม้**

ป่าไม้ในพื้นที่ตำบลทุ่งใหญ่มีพื้นที่ป่าไม้เหลือน้อยและมีสภาพเป็นป่าเสื่อมโทรมป่าไม้ถูกตัดทำลายและแผ้วถางเพื่อทำสวนยางพาราและสวนปาล์มน้ำมัน

**การปกครอง**  
องค์การบริหารส่วนตำบลทุ่งใหญ่ มีจำนวน 10 หมู่บ้าน

|  |  |  |  |
| --- | --- | --- | --- |
| หมู่ที่ 1 | บ้านทุ่งคอก | นายศักดิ์ชาย จำนงจิต | ผู้ใหญ่บ้าน หมู่ที่ 1 |
|  |  | นายพรสวัสดิ์ จำนงจิต | ส.อบต.หมู่ที่ 1 |
|  |  | นายถาวร จำนงจิต | ส.อบต.หมู่ที่ 1 |
| หมู่ที่ 2 | บ้านหนองใหญ่ | นายจรัญ ชูมณี | ผู้ใหญ่บ้าน หมู่ที่ 2 |
|  |  | นายเจษฎาพร สวนกูล | ส.อบต.หมู่ที่ 2 |
|  |  | นางปภพสร กลิ่นทิพย์ | ส.อบต.หมู่ที่ 2 |
| หมู่ที่ 3 | บ้านนาใหญ่ | นายสมพบ หะริตา | ผู้ใหญ่บ้าน หมู่ที่ 3 |
|  |  | นายสุวิชัย แก้วงาม | ส.อบต.หมู่ที่ 3 |
|  |  | นายโชคดี หมูดจันทร์ | ส.อบต.หมู่ที่ 3 |
| หมู่ที่ 4 | บ้านตาราง | นายเลิศชาย ชูชาติ | ผู้ใหญ่บ้าน หมู่ที่ 4 |
|  |  | นายธิรพงค์ ชัยนุรักษ์ | ส.อบต.หมู่ที่ 4 |
| หมู่ที่ 5 | บ้านห้วยรื่น | นายอรรถเจษฎ์ วงศ์กูล | ผู้ใหญ่บ้าน หมู่ที่ 5 |
|  |  | นายอธิพัฒน์ วงศ์กูล | ส.อบต.หมู่ที่ 5 |
|  |  | นายโกศล ศรีสุขใส | ส.อบต.หมู่ที่ 5 |
| หมู่ที่ 6 | บ้านควนคลัง | นายไสว เยาวนาจารย์ | ผู้ใหญ่บ้าน หมู่ที่ 6 |
|  |  | นายดุสิต เยาวนาจารย์ | ส.อบต.หมู่ที่ 6 |
|  |  | นายมโนช ศรีสุขใส | ส.อบต.หมู่ที่ 6 |
| หมู่ที่ 7 | บ้านทับควาย | นายอาภรณ์ สวัสดิวงศ์ | กำนันตำบลทุ่งใหญ่ |
|  |  | นายสิทธา ใสสด | ส.อบต.หมู่ที่ 7 |
|  |  | นายขวัญรักษ์ สวัสดิวงศ์ | ส.อบต.หมู่ที่ 7 |
| หมู่ที่ 8 | บ้านวัดใหม่ | นายสุนทร ศรีกาญจน์ | ผู้ใหญ่บ้าน หมู่ที่ 8 |
|  |  | นายชัยทัศน์ ชัยอินชะ | ส.อบต.หมู่ที่ 8 |
| หมู่ที่ 9 | บ้านไสยาว | นายพงศ์พันธ์ ศรีสวัสดิ์ | ผู้ใหญ่บ้าน หมู่ที่ 9 |
|  |  | นายราเชนทร์ หิรัญรัตน์ | ส.อบต.หมู่ที่ 9 |
|  |  | นางพยอมคหะวงค์ | ส.อบต.หมู่ที่ 9 |
| หมู่ที่ 10 | บ้านท่าโรงสูบ | นายสัมฤทธิ์ สถิตย์ | ผู้ใหญ่บ้าน หมู่ที่ 10 |
|  |  | นายสุจินต์ สวัสดิวงศ์ | ส.อบต.หมู่ที่ 10 |

**๑.๒ ประชากร**

จำนวนประชากร / ครัวเรือน

|  |  |  |  |  |  |
| --- | --- | --- | --- | --- | --- |
| ครัวเรือน(หลัง) | | | จำนวนประชากร | | รวม |
| ชาย | หญิง |
| หมู่ที่ 1 | บ้านทุ่งคอก | 292 | 528 | 490 | 1,018 |
| หมู่ที่ 2 | บ้านหนองใหญ่ | 307 | 458 | 475 | 933 |
| หมู่ที่ 3 | บ้านนาใหญ่ | 354 | 583 | 601 | 1,184 |
| หมู่ที่ 4 | บ้านตาราง | 571 | 743 | 756 | 1,499 |
| หมู่ที่ 5 | บ้านห้วยรื่น | 432 | 716 | 657 | 1,373 |
| หมู่ที่ 6 | บ้านควนคลัง | 218 | 323 | 328 | 651 |
| หมู่ที่ 7 | บ้านทับควาย | 231 | 401 | 405 | 806 |
| หมู่ที่ 8 | บ้านวัดใหม่ | 216 | 314 | 367 | 681 |
| หมู่ที่ 9 | บ้านไสยาว | 714 | 607 | 597 | 1,200 |
| หมู่ที่ 10 | บ้านท่าโรงสูบ | 153 | 231 | 247 | 478 |
| **รวม** | | **3,488** | **4,904** | **4,919** | **9,823** |

ที่มา : ข้อมูลจากทะเบียนอำเภอทุ่งใหญ่ ณ เดือนกันยายน พ.ศ. 2559

**๒. โครงสร้างการบริหารงานขององค์การบริหารส่วนตำบลทุ่งใหญ่**

⮚องค์การบริหารส่วนตำบลทุ่งใหญ่ ประกอบด้วย สภา อบต. และผู้บริหาร อบต.

⮊สภาองค์การบริหารส่วนตำบลทุ่งใหญ่ ประกอบด้วย สมาชิกสภา อบต.ซึ่งมาจากการเลือกตั้งโดยตรงของประชาชนเลือกตั้ง ตามพระราชบัญญัติว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕ แก้ไขเพิ่มเติมถึง (ฉบับที่ ๓) พ.ศ.๒๕๕๔ จำนวน 20 คน

⮊ผู้บริหารอบต. ประกอบด้วย นายกองค์การบริหารส่วนตำบล ๑ คน รองนายกองค์การบริหารส่วนตำบล 2 คน และเลขานุการนายกองค์การบริหารส่วนตำบล ๑ คนซึ่งนายกองค์การบริหารส่วนตำบล มาจากการเลือกตั้งโดยตรง รองนายกองค์การบริหารส่วนตำบลและเลขานุการนายกองค์การบริหารส่วนตำบล มาจากการแต่งตั้งโดยนายกองค์การบริหารส่วนตำบล

**ยุทธศาสตร์ว่าด้วยการป้องกันและปราบปรามการทุจริต**

**ยุทธศาสตร์ที่ ๑ : ปลูกและปลุกจิตสำนึกการต่อต้านการทุจริต เน้นการปรับเปลี่ยนฐานความคิดของคนในทุกภาคส่วนในการรักษาประโยชน์สาธารณะ**

**เป้าประสงค์หลัก**

เพื่อยกระดับจิตสำนึกรับผิดชอบในประโยชน์ของทุกภาคส่วน โดยเฉพาะอย่างยิ่งฝ่ายการเมืองและบุคลากรขององค์การบริหารส่วนตำบลทุ่งใหญ่ในการต่อต้านทุจริต

**แนวทาง / มาตรการ**

๑. ส่งเสริมการดำเนินชีวิตตามหลักปรัชญาเศรษฐกิจพอเพียง

๒. ส่งเสริมการใช้บทลงโทษในประมวลจริยธรรมแก่ทุกภาคส่วน และกำกับดูแลการประพฤติตนให้เป็นไปตามประมวลจริยธรรมขององค์การบริหารส่วนตำบลทุ่งใหญ่

๓. การใช้การศึกษาและศาสนาเป็นเครื่องมือในการปลูก – ปลุก –ปรับเปลี่ยนฐานความคิด ของ เด็ก เยาวชน เจ้าหน้าที่ของรัฐ และผู้ดำรงตำแหน่งทางการเมือง

๔. ดูแลคุณภาพชีวิตและรายได้ของพนักงานส่วนตำบล และพนักงานจ้างขององค์การบริหารส่วนตำบลทุ่งใหญ่

**ยุทธศาสตร์ที่ ๒ : บูรณาการการทำงานของหน่วยงานในการต่อต้านการทุจริตและการพัฒนาเครือข่ายในอำเภอ**

**เป้าประสงค์หลัก**

เพื่อพัฒนาระบบบริหารการต่อต้านทุจริตที่มีประสิทธิภาพ มีการบูรณาการ เชื่อมโยง ยุทธศาสตร์ชาติว่าด้วยการป้องกันและปราบปรามการทุจริตกับแผนยุทธศาสตร์ระดับองค์กรของหน่วยงานต่อต้านทุจริต รวมทั้งมีแนวทางขับเคลื่อนและติดตามประเมินผลที่ชัดเจนเป็นรูปธรรม

**แนวทาง / มาตรการ**

๑. ประสานการทำงานบริหารและบูรณาการกับองค์กรภายในอำเภอ

๒. สร้างความเข้มแข็งการบูรณาการความร่วมมือระหว่างภาคีเครือข่ายหน่วยงานภาครัฐ ภาคประชาสังคม และประชาชนในการต่อต้านทุจริต

๓. พัฒนาระบบข้อมูลกลาง

**ยุทธศาสตร์ที่ ๓ : พัฒนาความร่วมมือกับองค์กรต่อต้านทุจริตและเครือข่ายในประเทศ(ยังไม่มีการดำเนินการ)**

**เป้าประสงค์หลัก**

เพื่อพัฒนาระบบบริหารการต่อต้านการทุจริตที่มีประสิทธิภาพ มีการบูรณาการเชื่อมโยงยุทธศาสตร์ชาติว่าด้วยการป้องกันและปราบปรามการทุจริตกับแผนยุทธศาสตร์ระดับองค์กรของหน่วยงานต่อต้านทุจริต รวมทั้งมีแนวทางขับเคลื่อนและติดตามประเมินผลที่ชัดเจนเป็นรูปธรรม

**แนวทาง / มาตรการ**

ประสานความร่วมมือกับหน่วยงาน / องค์กรต่อต้านทุจริตและองค์กรเอกชนระดับประเทศ

**ยุทธศาสตร์ที่ ๔ : พัฒนาระบบบริหารและเครื่องมือในการป้องกันและปราบปรามการทุจริต**

**เป้าประสงค์หลัก**

เพื่อพัฒนาระบบกลไกและมาตรการที่สนับสนุนให้สาธารณะและประชาชนเข้ามามีส่วนร่วมต่อต้านทุจริตเกิดความไว้วางใจและเชื่อมั่นในความปลอดภัย

**แนวทาง / มาตรการ**

๑. สร้างเสริมระบบการแจ้งเบาะแสและการคุ้มครองพยาน การส่งเสริมศักยภาพและการมีส่วนร่วมในการแก้ไขปัญหาทุจริตกับภาคีเครือข่ายภาคประชาสังคมและประชาชน เพื่อให้เกิดความมั่นใจในการแก้ไขปัญหาทุจริต

๒. สร้างระบบรับเรื่องร้องเรียนด้านการทุจริตและประพฤติมิชอบเพื่อให้ประขาชนเข้าถึงได้อย่างสะดวก

**ยุทธศาสตร์ที่ ๕ : เสริมสร้างองค์ความรู้ด้านการต่อต้านการทุจริตให้กับบุคลากร ทุกภาคส่วน**

**เป้าประสงค์หลัก**

เพื่อยกระดับสมรรถนะการดำเนินงานของหน่วยงานต่อต้านการทุจริตให้เท่ากันกับสถานการณ์และได้ได้มาตรฐานสากล

**แนวทาง / มาตรการ**

๑. พัฒนาระบบการจัดการองค์ความรู้ด้านการต้านทุจริตและประพฤติมิชอบ

๒. สร้างบุคลากรที่เชี่ยวชาญเฉพาะสาขา สำหรับการตรวจสอบและปราบปรามการทุจริต